Noch da Säkularisation 1803 is da Amthof an Wolfgang Leopold vo Kiesling (oda Kißling) vakaft worn. Ois de Hauskapelln verfoin is, is da Altar um 1830 in de Pfarrhofshauskapelln kema, de noch dem Vakauf vom Amthof errichtet worn is. 1848 is da Pfarrhof wega na Brandstiftung niedabrennt. 1855 is Kiarberg aus 19 Heisern bstandn, vo dene da Amthof und da Pfarrhof de bedeitensten warn. 1855/1856 hot ma de Kirch noch Westn valängert. Am 29. Mai 1863 san bei am Großbrand zweif Haiser und des neu errichtete Institut vo de Englischn Frailein vernichtet worn.